section_heading: Kostimi i scenski dizajn
paragraph_text: Za Lupina, Jany Temime se odlučila za "tweedove tipične za Englesku." Cuarón je izjavio da bi lik trebao izgledati kao "ujak koji vikende provodi na zabavama", pa je Temime odječu učinila "ofucanu i otrcaniju od odječe ostalih učitelja." Za Trelawney je Thompson napravila skice kostima i poslala ih Temime i Cuarónu. Thompson je lik vidjela kao "osobu koja dugo nije pogledala u ogledalo". Kako bi istaknula kratkovidnost lika, Temime je koristila materijal ispunjen ogledalima i očima, kao i predimenzionirane naočale s povećalom. Cuarón je želio da Dumbledore izgleda kao "stari hipi, ali još uvijek vrlo šik i s puno klase". Temime je koristila obojenu svilu koja će lebdjeti iza njega dok hoda, što je smatrala "puno svjetlijim izgledom" koji je davao karakteru više energije, za razliku od "teških i veličanstvenih" kostima dizajniranih za Harrisov portret Dumbledorea.